Gedagte vir die dag:  God is in beheer  Foto: diversityreporter.com Ons weet dat God alles ten goede laat meewerk vir dié wat Hom liefhet. (Romeine 8:28) Daar is sommige dinge waarvan ’n gelowige absoluut seker kan wees. Ons weet byvoorbeeld dat God in beheer is. Selfs wanneer die see rof is, weet ons ’n ongesiene hand is aan die stuur. Ons weet dat God altyd wys is. Daardie wete gee ons die versekering dat daar geen ongelukke is nie; geen foute nie. Niks kan gebeur wat nie moet gebeur nie. Wanneer ons weet dat God in beheer is, dat Hy met wysheid regeer, dat Hy goeie dinge uit boosheid voortbring, kan ons elke beproewing wat oor ons pad kom met vrede tegemoetloop. Die gelowige kan in die gees van ware onderdanigheid bid: “Stuur wat ook al u wens is oor my pad, Here, solank dit van U af kom.”